SIAM พลิกขาดทุน 31.32 ลบ. ยังแจกปันผล 0.01 บ./หุ้น
SIAM พลิกขาดทุน 31.32 ลบ. จากปีก่อนกำไร 57.42 ลบ. หลังค่าใช้จ่ายพุ่งปรี๊ด ยังแจกปันผล 0.01 บ./หุ้น XD 8 พ.ค.60 กำหนดจ่าย 26 พ.ค.นี้
1 มี.ค. 2560

บริษัท สยามสตีลอินเตอร์เนชั่นแนล จำกัด (มหาชน) หรือSIAM รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวพลิกขาดทุนเนื่องจาก บริษัทมีค่าใช้จ่ายในการบริหารเพิ่มขึ้น จากบริษัทย่อยกลุ่มพลังงานทดแทนที่รับรู้ค่าใช้จ่ายแต่ยังไม่เกิดรายได้
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.01 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 พ.ค. 2560 และกำหนดจ่ายเงินปันผลในวันที่ 26 พ.ค. 2560